Breaking : शिव मंदिरात जलाभिषेकादरम्यान चेंगराचेंगरी, २ महिलांचा जागीच मृत्यू

Mahaenews A link to your homepage with your site title as anchor text

बिहार, सिवान : बिहारमध्ये एक मोठी दुर्घटना घडली आहे. इथे बाबा महेंद्रनाथ शिव मंदिरात जलाभिषेकादरम्यान झालेल्या चेंगराचेंगरीत दोन महिलांचा मृत्यू झाला आहे. या घटनेमुळे संपूर्ण परिसरात खळबळ उडाली असून पोलीस घटनास्थळी दाखल झाले असल्याची माहिती आहे.

मिळालेल्या माहितीनुसार, इथे श्रावणाला सुरुवात झाली असून आज पहिल्या सोमवारी ही भीषण घटना घडली आहे. या अपघातात आणखी काही भाविक जखमी झाल्याची माहिती आहे. इतकंच नाहीतर त्यांच्यावर रुग्णालयात उपचार सुरू आहेत. मृतांमध्ये मुफसिल पोलीस ठाण्याच्या भंतापोखर येथील सोहगमती देवी आणि लीलावती देवी या अन्य महिलेचा समावेश आहे.

या घटनेनंतर मंदिराचा बंदोबस्त सांभाळण्यासाठी मोठ्या प्रमाणात पोलिसांचा ताफा तैनात करण्यात आला आहे. खरंतर, करोनाच्या काळात दोन वर्षे बंद राहिल्यानंतर पहिल्या सोमवारी मंदिरात जलाभिषेकासाठी भाविकांची मोठी गर्दी झाली आहे. यावेळी ही घटना घडली आहे.